 Generate an article for the following headline: Vasungwa Vodzidziswa Kurima Fodya kuBanketVasungwa nevakange vari muhusungwa vanosvika gumi nevatanhatu vepajeri rekuBanket, Mashonaland West vakaita zvidzidzo zvekurima fodya vakapiwa zvitupa. Mumwe wevakapiwa chitupa chekurima fodya pamhemberero yakaitwa svondo rino ndiVaMathias Mushambe vanogara kuMutorashanga. VaMushangwe avo vakagara mujeri kwemakore matanhatu mushure mekuwanikwa vaine mhosva yekutsika munhu nemotokari vanoti zvidzidzo zvekurima fodya zvakavayamura sezvo vave murimi wefodya anemukurumbira. VaMushangwe vanoti vave kutopinza vamwe vanhu basa mumunda wavo wefodya. Mumwe musungwa akapiwa chitupa chekurima fodya ndiVaWebster Tafadzwa Mubayiwa vekuDomboshava avo vakaburitswa mujeri mushure mekuregererwa nemutungamiri wenyika VaRobert Mugabe mwedzi wapera vanoti varikutarisira kupiwa chidimbu chemunda kuti vagoratidza hunyanzvi hwavo hwekurima fodya. VaMubayiwa vanoti vanofara nekuburitswa mujeri vasati vapedza makore avakakatarirwa pamwe nekudzidziswa kurima fodya izvo vanoti zvichavayamura mukurarama. VaMushambe vanoti parizvino vave kutodzidzisawo vamwe vari munharaunda mavagere kurima fodya. Mutevedzeri wemukuru weZimbabwe Prison and Correctional Services ZPCS VaMoses Chihobvu vanoti kuti musungwa akwanise kupinda muchirongwa chekudzidziswa kurima fodya anofanirwa kunge aine chido nekudzidzira kurima fodya. VaChihobvu vanoti vanodzidzisa vasungwa vanenge vasarirwa negore rimwe chete kuti vabude muhusungwa. VaChihobvu vanoti dai hurumende yakwanisa kupa vasungwa ava mabasa kana vabuda sezvo vaveneruzivo. Asi mukuru mubazi rePublic Service Commission Amai Muchada vanoti izvi hazvikwanisike sezvo hurumende yakamira kupinza vanhu mabasa. Vasungwa vakapihwa zvitupa zvekurima fodya kubva zvatanga chirongwa ichi muna 2008 vanosvika zana namakumi manomwe nevapfumbamwe. 